CELEX: 32010R0929
Language: sl
Date: 2010-10-18 00:00:00
Title: Uredba Komisije (EU) št. 929/2010 z dne 18. oktobra 2010 o spremembi Uredbe (ES) št. 1033/2006 glede določb ICAO iz člena 3(1)  Besedilo velja za EGP

19.10.2010   
            
            
               SL
            
            
               Uradni list Evropske unije
            
            
               L 273/4
            
         UREDBA KOMISIJE (EU) št. 929/2010
   z dne 18. oktobra 2010
   o spremembi Uredbe (ES) št. 1033/2006 glede določb ICAO iz člena 3(1)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 552/2004 Evropskega parlamenta in Sveta z dne 10. marca 2004 o interoperabilnosti evropske mreže za upravljanje zračnega prometa (uredba o interoperabilnosti) (1) in zlasti člena 3(5) Uredbe,
   ob upoštevanju Uredbe (ES) št. 549/2004 Evropskega parlamenta in Sveta z dne 10. marca 2004 o določitvi okvira za oblikovanje enotnega evropskega neba (okvirna uredba) (2) in zlasti člena 8(1) Uredbe,
   ob upoštevanju naslednjega:
   
               (1)
            
            
               Priloga k Uredbi Komisije (ES) št. 1033/2006 z dne 4. julija 2006 o določitvi zahtev glede postopkov za načrte leta v fazi pred letom za enotno evropsko nebo (3) se sklicuje na različne določbe, ki jih je sprejela Mednarodna organizacija civilnega letalstva (v nadaljnjem besedilu: ICAO). Od sprejetja Uredbe (ES) št. 1033/2006 je ICAO navedene določbe spremenila. Sklicevanja v Uredbi (ES) št. 1033/2006 je treba posodobiti, da bi se zagotovila izpolnjevanje mednarodnih pravnih obveznosti držav članic in skladnost z mednarodnim regulativnim okvirjem.
            
         
               (2)
            
            
               Uredbo (ES) št. 1033/2006 je zato treba ustrezno spremeniti.
            
         
               (3)
            
            
               Ukrepi iz te uredbe so v skladu z mnenjem Odbora za enotno evropsko nebo –
            
         SPREJELA NASLEDNJO UREDBO:
   Člen 1
   V Prilogi I k Uredbi (ES) št. 1033/2006 se točke 1, 2 in 3 nadomestijo z naslednjim:
   
      
                  „1.
               
               
                  Poglavje 3, oddelek 3.3 (Načrti leta) Priloge 2 Konvencije ICAO – Pravila letenja (deseta izdaja iz julija 2005, vključno z vsemi spremembami do št. 42).
               
            
                  2.
               
               
                  Poglavje 4, oddelek 4.4 (Načrti leta) in poglavje 11, odstavek 11.4.2.2 (Sporočila o premikih) PANS-ATM ICAO, dok. 4444 (petnajsta izdaja iz leta 2007, vključno z vsemi spremembami do št. 2).
               
            
                  3.
               
               
                  Poglavje 2 (Načrti leta) in poglavje 6, odstavek 6.12.3 (Ocene meja) Regionalnih dodatnih postopkov (Regional Supplementary Procedures), dok. 7030, Evropski (EUR) regionalni dodatni postopki (peta izdaja iz leta 2008, vključno z vsemi spremembami do št. 2).“
               
            
   Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 15. novembra 2012.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. oktobra 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 96, 31.3.2004, str. 26.
   
      (2)  UL L 96, 31.3.2004, str. 1.
   
      (3)  UL L 186, 7.7.2006, str. 46.